ທໍານຽບຂາວ ຍົກເລີກ ການເປີດ ໃຫ້ເຂົ້າຊົມທໍານຽບ ເພາະບໍ່ມີ ງົບປະມານ (ສະໄລດ໌/ວີດີໂອ)
ທໍານຽບຂາວ ​​ຍົກ​ເລີກ ການ​ເປີດໃຫ້ເຂົ້າຊົມ​​ ທາງໃນທໍານຽບ ອັນເປັນທີ່​ນິຍົມ​ທີ່​ສຸດນັ້ນ ​ເພາະມີ​ການ​ຕັດ​ພະນັກງານລົງ ຍ້ອນການຕັດງົບປະມານ ຂອງລັດຖະບານ.
ບັນດາຜູ້ມາຢ້ຽມຢານນະຄອນຫລວງວໍຊິງຕັນ ສາມາດຄາດ ໝາຍເຖິງຄວາມຮູ້ສຶກໄດ້ ກ່ຽວກັບການຕັດການໃຊ້ຈ່າຍຂອງ ລັດຖະບານລົງ ໃນອາທິດນີ້ ທໍານຽບຂາວ ກຳລັງຍົກເລີກການນໍາທ່ຽວ ອັນເປັນທີ່ນິຍົມທີ່ ສຸດ ຊຶ່ງຈະເລີ້ມແຕ່ວັນເສົາຈະມາເຖິງນີ້ ເພາະວ່າ ມີການຕັດ ພະນັກງານລົງ ໂຄສົກຍິງຜູ້ນຶ່ງກ່າວວ່າ ທໍານຽບຂາວ ມີຄວາມຜິດຫວັງຫລາຍທີ່ສຸດ ທີ່ໄດ້ເອົາບົດບາດ ດັ່ງກ່າວແລະເວົ້າວ່າ ການຍົກເລີກການນໍາທ່ຽວດັ່ງກ່າວ ຈະບໍ່ມີການກຳນົດຄືນໃໝ່ ການຕັດງົບປະມານ 85 ພັນລ້ານໂດລາ ເລີ້ມມີຜົນບັງຄັບໃນວັນທີ 1 ເດືອນມີນາ ຫລັງຈາກທໍານຽບຂາວ ແລະລັດຖະສະພາ ບໍ່ສາມາດຕົກ ລົງກັນໄດ້ ກ່ຽວກັບເລື່ອງງົບປະມານ ປະຊາຊົນອາເມຣິກັນສາມາດຄາດໝາຍໄດ້ ກ່ຽວກັບຜົນກະທົບທີ່ຈະຄ່ອຍໆຮູ້ສຶກ ຈາກການຕັດງົບປະມານໂດຍອັດຕະໂນມັດ ທີ່ຮ້ອງວ່າ Sequester ນັ້ນ ໃນບໍ່ເທົ່າ ໃດອາທິດຂ້າງໜ້ານີ້ ຖ້າຫາກບໍ່ສາມາດບັນລຸການຕົກລົງກັນໄດ້